Povjerenstvo za provedbu oglasa za prijam u službu na određeno vrijeme na radno mjesto Viši stručni suradnik za projekte i opće poslove u Jedinstvenom upravnom odjelu Općine Jelenje, Odsjeku za komunalne poslove, temeljem članka 20. Zakona o službenicima i namještenicima u lokalnoj i područnoj (regionalnoj) samoupravi ("Narodne novine" broj 86/08., 61/11., 4/18., 96/18., 112/19.), objavljuje slijedeću

OBAVIJEST I UPUTE KANDIDATIMA

Koji se prijavljuju na oglas za prijam u službu na određeno vrijeme na radno mjesto VIŠI STRUČNI SURADNIK ZA PROJEKTE I OPĆE POSLOVE u Jedinstveni upravni odjel – Odsjek za opće i pravne poslove (1 izvršitelj/ica, uz probni rad od dva mjeseca).

Oglas za prijam u službu na određeno vrijeme objavljen je putem nadležne službe za zapošljavanje – na mrežnim stranicama Hrvatskog zavoda za zapošljavanje.

Izrazi koji se koriste u ovoj obavijesti, a imaju rodno značenje, odnose se jednako na muški i ženski rod.

**Stručni uvjeti:**

završen sveučilišni diplomski studij ili sveučilišni integrirani prijediplomski i diplomski studij ili stručni diplomski studij pravne ili tehničke struke, najmanje jedna godina radnog iskustva na odgovarajućim poslovima, položen državni ispit, poznavanje rada na pripremi i praćenju EU projekata za javne naručitelje

**Opis poslova radnog mjesta:**

* Obavlja poslove praćenja natječaja i poziva za prijavu projekata za financiranje iz EU i ostalih međunarodnih i nacionalnih fondova, obavještava zainteresirane sudionike o istima
* Obavlja poslove pripreme, obrade i izrade dokumentacije za kandidiranje projekata i programa koji se financiraju iz EU fondova i ostalih izvora financiranja
* Vrši poslove prijave, provođenja, izvještavanja o provođenju i praćenja projekata financiranih iz EU fondova i ostalih izvora financiranja
* Obavlja poslove pripreme, izrade, provedbe, izvješćivanja, praćenja provedbe i učinaka akata strateškog planiranja
* Surađuje s jedinicama lokalne i područne (regionalne) samouprave, razvojnom agencijom, pravnim osobama kojima je Općina osnivač ili vlasnik u području provođenja projekata financiranih iz EU fondova i ostalih izvora financiranja te drugih strateških projekata,
* Provodi aktivnosti vezanih uz vidljivost projekta i informiranje javnosti o projektu
* Daje podatke i sastavlja izvješća iz svog djelokruga rada za potrebe općinskih tijela i vanjskih korisnika
* Surađuje sa službenicima uključenim u provedbu projekata radi prikupljanja ili razmjene informacija
* Sudjeluje u pripremi izrade kriterija za odabir projekata u okviru odgovarajućeg prioriteta ili mjera
* Skrbi o dokumentima i evidencijama u provedbi funkcija radi osiguravanja adekvatnog revizorskog traga
* Priprema predmete iz područja školstva, kulture, zaštite i sigurnosti
* Priprema prijedloga godišnjeg programa javnih potreba na području općina Jelenje i prati njegovu provedbu
* Priprema prijedloge odluka i akata vezanih za školstvo, kulturu, zaštitu i sigurnost na području općine Jelenje
* Radi na pripremi akcija koje pospješuju razvoj kulture, školstva, zaštite i sigurnosti
* Priprema projekata i programa u oblasti školstva, zaštite i sigurnosti
* Priprema aktivnosti za dodjelu stipendija Općine Jelenje
* Obavlja i druge srodne poslove po nalogu pročelnika Jedinstvenog upravnog odjela i nadređenog službenika

Podaci o plaći radnog mjesta:

Plaća službenika utvrđena je Odlukom o određivanju koeficijenata za obračun plaće službenika i namještenika u Jedinstvenom upravnom odjelu Općine Jelenje („Službene novine Općine Jelenje“ broj 51/22, 59/23 i 67/24). Osnovnu plaću službenika sukladno čini umnožak koeficijenta složenosti poslova radnog mjesta 1,61 i osnovice za obračun plaće uvećan za 0,5% za svaku navršenu godinu radnog staža. Osnovica za obračun plaće službenika utvrđena je Odlukom o osnovici za obračun plaće službenika i namještenika u Jedinstvenom upravnom odjelu Općine Jelenje („Službene novine Općine Jelenje“ broj 62/23) u visini od 947,18 EUR bruto.

Način obavljanja prethodne provjere znanja i sposobnosti kandidata:

Prethodnu provjeru znanja i sposobnosti provodi Povjerenstvo za provedbu javnog natječaja putem pisanog testiranja i intervjua. Pisanom testiranju mogu pristupiti samo kandidati koji su dostavili potpune (uredne) prijave na natječaj i koji ispunjavaju formalne uvjete natječaja. Intervju se provodi samo s kandidatima koji ostvare najmanje 50% bodova na provedenom pisanom testiranju. Vrijeme i mjesto održavanja prethodne provjere znanja i sposobnosti objaviti će se najmanje pet dana prije održavanja provjere na web stranici [www.jelenje.hr](http://www.jelenje.hr) i na oglasnoj ploči Općine Jelenje (Dražičkih boraca 64). Kandidati koji ispunjavaju formalne uvjete natječaja pozvati će se na prethodnu provjeru znanja i sposobnosti telefonskim putem ili e-mailom. Za kandidata koji bude pozvan na provjeru znanja i sposobnosti, a ne pristupi provjeri, smatrat će se da je povukao prijavu na natječaj. Nakon prethodne provjere znanja i sposobnosti kandidata, povjerenstvo za provedbu natječaja utvrđuje rang listu kandidata prema ukupnom broju ostvarenih bodova na pisanom testiranju i intervjuu.

Područje testiranja:

Lokalna samouprava, socijalna skrb, školstvo, zdravstvo, strateško planiranje

Pravni i drugi izvori za pripremanje kandidata za testiranje:

Zakon o lokalnoj i područnoj (regionalnoj) samoupravi ("Narodne novine" br. 33/01., 60/01., 129/05., 109/07., 36/09., 125/08., 36/09., 150/11., 19/13. - službeni pročišćeni tekst, 144/12., 137/15. - službeni pročišćeni tekst, 123/17., 98/19., 144/20.)

Zakon o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18, 96/18 i 112/19)

Zakon o općem upravnom postupku ("Narodne novine" broj 47/09., 110/21.)

Zakon o sustavu strateškog planiranja i upravljanja razvojem Republike Hrvatske („Narodne novine“ broj 123/17, 151/22)

Provedbeni program Općine Jelenje (https://www.jelenje.hr/strateski-dokumenti/)

Statut Općine Jelenje („Službene novine Općine Jelenje“ broj 59/23)

Program javnih potreba u kulturi, obrazovanju i religiji Općine Jelenje za 2024. godinu („Službene novine Općine Jelenje“ broj 64/23)

Program javnih potreba u socijalnoj skrbi i zdravstvu Općine Jelenje za 2024. godinu („Službene novine Općine Jelenje“ broj 64/23)

Program javnih potreba u sportu Općine Jelenje za 2024. godinu („Službene novine Općine Jelenje“ broj 64/23)

Ostale informacije vezane uz postupak testiranja:

Po dolasku na provjeru znanja od kandidata će biti zatraženo predočenje odgovarajuće identifikacijske isprave radi utvrđivanja identiteta. Za vrijeme provjere znanja nije dopušteno koristiti se bilo kakvom literaturom, bilješkama, komunikacijskim sredstvima, niti napuštati prostoriju u kojoj se provjera odvija